Giza nekropolis

Giza nekropolis (arabisk:  أهرامات الجيزة) er et arkeologisk område på Gizaplatået, i utkanten av Kairo, Egypt. Dette komplekset av fortidsminner omfatter de tre pyramidekompleksene kjent som de store pyramidene, den massive skulpturen kjent som Sfinksen, flere gravlunder, en arbeiderlandsby og et industrielt kompleks. Det ligger omtrent 9 km innover i ørkenen fra den gamle byen Giza ved Nilen, rundt 25 km sørvest for Kairo sentrum. Pyramidene, som historisk sett ruvet som symbolene på antikkens Egypt i den vestlige verden, ble popularisert i den hellenistiske perioden, da den store pyramiden ble oppført av Antipatros fra Sidon som et av Verdens syv underverker. Det er uten sidestykke det eldste av de gamle underverkene og det eneste som fortsatt eksisterer.

 Pyramidene og Sfinksen  
Pyramidene i Giza består av Kheopspyramiden, den noe mindre Khafrepyramiden noen hundre meter mot sørvest, og den relativt beskjedne Mykerinospyramiden noen hundre meter lenger sørvest. Sfinksen ligger på østsiden av komplekset. Nåværende konsensus blant egyptologene er at hodet til Sfinksen tilhører Khefren. Sammen med disse store monumentene finnes en rekke mindre omkringliggende byggverk, kjent som dronningpyramidene, vegforbindelse og noen dalpyramider. Verner, Miroslav. The Pyramids: The Mystery, Culture, and Science of Egypt's Great Monuments. Grove Press. 2001 (1997). ISBN 0-8021-3935-3

 Kheops' pyramidekompleks  

Kheopspyramidekomplekset består av et daltempel, nå begravet under landsbyen Nazlet el-Samman, basaltkledde stier og kaksteinsmurer har blitt funnet, men området har ikke blitt utgravd. Daltempelet var koblet til en gangvei som ble i stor grad ødelagt da landsbyen ble bygget. Gangveien førte til Kheops' gravtempel, men fra dette tempelet er det bare basaltstiene som gjenstår. Gravtempelet var igjen koblet til kongens pyramide, denne er forbundet til tre mindre dronningpyramider og fem båtgroper.Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume III: Memphis, Part I Abu Rawash to Abusir.  2nd edition (revised and augmented by Dr Jaromir Malek, 1974. Retrieved from gizapyramids.org    Båtgropene kunne inneholde ett skip, og de to gropene på sørsiden av pyramiden inneholdt fortsatt intakte skip da området ble gravd ut. Ett av disse skipene har blitt restaurert og er nå utstilt.

 Khefrens pyramidekompleks  
Khefrenpyramidekomplekset består av et daltempel (noen ganger referert til som Sfinkstempelet), en gangvei, et gravtempel og kongens pyramide. Daltempelet inneholdt flere statuer av Khefren, flere av disse ble funnet i en brønn i gulvet inne i tempelet av den franske arkeologen Auguste Mariette i 1860. Andre ble funnet under påfølgende utgravinger av Sieglin (1909-1910), Junker, Reisner og Hassan. Khefrenkomplekset inneholdt fem båtgroper og et mindre pyramide med en serdab.
Khefrenpyramiden virker større enn den tilstøtende Kheopspyramiden i kraft av sin noe høyere plassering og brattere stigning, men er i realiteten mindre i både høyde og volum.

 Mykerinos' pyramidekompleks  
Mykerinos' pyramidekompleks består av et daltempel, en gangvei, et gravtempel og kongens pyramide. Daltempelet inneholdt flere statuer av Mykerinos. Under Egypts femte dynasti ble en mindre sidetempel lagt til daltempelet. Gravtempelet inneholdt også flere statuer av Mykerinos. Kongens pyramide har tre mindre pyramider, dronningpyramider, i tilknytning til hovedpyramiden.

 Sfinksen  

Sfinksen dateres til farao Khefrens regjeringstid.Riddle of the Sphinx Besøkt  2010. Et kapell ble plassert mellom forpotene som gjentatte ganger ble ødelagt av uvanlige omstendigheter. Under Det nye kongedømmet innviet Amenhotep II et nytt tempel til Hauron - Haremakhet og denne strukturen ble også påbygd av senere herskere.

 Dronning Khentkaues Is grav  
Khentkaus I ble gravlagt i Giza. Hennes grav er kjent som LG 100 og G 8400 og ligger i det sentrale feltet, nær Mykerinospyramiden. Pyramidekomplekset til dronning Khentkaus I inkluderer hennes pyramide, en båtgrop, et daltempel og en pyramideby.

 Kart over området  
350px1. Kheopspyramiden 
2. Khefrenpyramiden 
3. Mykerinospyramiden 
4. Khefrens gravtempel 
5. Gravtempel 
6. Mindre pyramide 
7. Khefrens daltempel 
8. Mykerinos' daltempel 
9. Dronning Hetepheres' grav 
10. Dronning Khentkawes' grav 
11. Dronningpyramidene 
12. Mastabas 
13. Sfinksen 
14. Sfinkstempelet 
15. Hemons grav 
16. Kontor for pyramidestudier 17. Billettkontor 
18. Båtplasser 
19. Moderne vei 
20. Graver skåret ut i stein 
21. Arbeiderboliger 
22. Kairo 
23. Landsbyen Nazlet el-Samman 
24. Gangvei 
25. Mykerinos' steinbrudd 
26. Moderne gravlund 
27. Søndre gravlund 
28. Murer 
29. Mastabas and steingraver 
30. Vestre gravlund 
31. Østre gravlund 
32. Sentralt felt med Mastabas og steingraver
Se også
 Gizaplatået
 Pyramidekomplekset ved Giza
 Kheopspyramiden (Kufupyramiden, Den store pyramiden)
 Khafrepyramiden (Khefrenpyramiden)
 Sfinksen i Giza

 Referanser  

Kategori:Egyptologi
Kategori:Oldtidens Egypt
Kategori:Arkeologiske steder i Egypt
Kategori:Verdensarven i Egypt
Kategori:Guvernementet Giza